Жалба, подадена на 6 юли 2022 г. — Nordea Bank/ЕСП
(Дело T-430/22)
Език на производството: английски
Страни
Жалбоподател: Nordea Bank Oyj (Хелзинки, Финландия) (представители: H. Berger и M. Weber, адвокати)
Ответник: Единен съвет за преструктуриране
Искания
Жалбоподателят иска от Общия съд:
да отмени Решение SRB/ES/2022/18 на ЕСП от 11 април 2022 г., включително приложения I, II и III, доколкото се отнасят до предварителната вноска на жалбоподателя,
да осъди ЕСП да заплати съдебните разноски.
Основания и основни доводи
Жалбоподателят изтъква четири основания в подкрепа на своята жалба.
С първото основание се твърди, че ЕСП е нарушил член 69 от Регламент (ЕС) № 806/20141 и членове 16, 17, 41 и 52 от Хартата на основните права на Европейския съюз, тъй като е възприел динамичен подход, за да определи целевото равнище на предварителните вноски.
С второто основание се твърди, че в обжалваното решение при определянето от страна на ЕСП на целевото равнище са допуснати явни грешки в преценката по отношение на очаквания процент на растеж на гарантираните депозити и оценката на текущия икономически цикъл.
С третото основание се твърди, че ЕСП е нарушил член 70, параграф 2 от Регламент (ЕС) № 806/2014 и членове 16, 17 и 52 от Хартата на основните права на Европейския съюз, тъй като при определянето на годишното целево равнище не е приложил задължителната горна граница за целево равнище от 12.5 %.
С четвъртото основание се твърди, че членове 69 и 70 от Регламент (ЕС) № 806/2014 нарушават принципа на съобразеното с риска определяне на вноските и принципа на пропорционалност, с което са нарушени членове 16, 17 и 52 от Хартата на основните права на Европейския съюз, при положение че целевото равнище се определя динамично и горната граница по член 70, параграф 2 от Регламент (ЕС) № 806/2014 не се прилага, какъвто би бил случаят, ако обжалваното решение бъде оставено в сила.
____________
1 Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 255, 2014 г., стр. 1).